विजय देवराकोंडा की फिल्म 'डियर कॉमरेड' का बनेगा हिंदी रिमेक, करण जौहर ने किया ऐलान  
करण जौहर, विजय देवराकोंडा की फिल्म का बनाएंगे हिंदी रिमेक
फिल्म 'डियर कॉमरेड' का बनेगा हिंदी रिमेक
करण जौहर ने सोशल मिडिया पर दी इस बात की जानकारी
साउथ के सुपरस्टार विजय देवराकोंडा (Vijya Devrakonda) की सुपरहिट फिल्म 'अर्जुन रेड्डी' के हिंदी रिमेक 'कबीर सिंह (Vijay Devrakonda)' के बाद अब उनकी अपकमिंग फिल्म 'डियर कॉमरेड (Dear Comrade)' का भी हिंदी रिमेक बनेगा. इस बात की जानकारी खुद प्रोड्यूसर करण जौहर ने अपने इंस्टाग्राम एकाउंट के जरिए दी है. विजय देवराकोंडा की फिल्म 'डियर कॉमरेड' 26 जुलाई को बॉक्स ऑफिस पर रिलीज होने वाली है. हाल ही में इस फिल्म की स्पेशल स्कीनिंग हुई थी, जिसमें करण जौहर भी पहुंचे. करण जौहर को ये फिल्म इतनी पसंद आई कि उन्होंने इस फिल्म के हिंदी रिमेक को बनाने का फैसला ले लिया.
Had the pleasure to be the first to see #dearcomrade ! What a powerful and intense love story !!! Top notch performances by @thedeverakonda and @rashmika_mandanna !! The film is exceptionally moving and leaves you with such an important and relevant message! Strongly directed by debut director @bharatkamma and wonderfully produced by @mythriofficial !! Exceptional music by #justinprabhakaran Glad to ANNOUNCE that @dharmamovies will be producing the Hindi remake of #dearcomrade !! Super excited about this!!!
A post shared by  Karan Johar (@karanjohar) on Jul 23, 2019 at 6:10am PDT

फिल्म निर्माता करण जौहर (Karan Johar) ने अपने इंस्टाग्राम एकाउंट पर एक तस्वीर पोस्ट करते हुए इस बात की जानकारी दी. इस तस्वीर में करण के साथ एक्टर विजय देवराकोंडा  (Vijya Devrakonda) भी नजर आ रहे हैं. करण जौहर ने इस फोटो को पोस्ट करते हुए लिखा, "मैंने 'डियर कॉमरेड (Dear Comrade)' सबसे पहले देखी. ये एक बहुत पॉवरफुल और गंभीर लव स्टोरी है. इस फिल्म में विजय देवराकोंडा और रश्मिका मंदाना ने बेहतरीन प्रदर्शन किया है. ये फिल्म एक महत्वपूर्ण संदेश भी देती है. मुझे ये बताते हुए बहुत खुशी हो रही है कि 'धर्मा प्रोडक्शन' इस फिल्म का हिंदी रिमेक बनाएगा. इसके लिए मैं बहुत उत्साहित हूं."
करण जौहर के इस पोस्ट पर फैन्स के साथ-साथ सेलेब्रिटीज भी कमेंट कर रहे हैं. बता दें एक्टर विजय देवराकोंडा की फिल्म 'डियर कॉमरेड (Dear Comrade)' जल्द ही रिलीज होने वाली है. इस फिल्म में विजय, बॉबी और रश्मिका, लिली का किरदार निभाती नजर आएंगी. भरत कम्मा के प्रोडक्शन में बनी ये फिल्म तेलुगू, तमिल और मलयालम भाषा में रिलीज होगी.
गौरतलब है कि एक्टर विजय देवराकोंडा (Vijay Devrakonda) की ब्लॉकबॉस्टर फिल्म 'अर्जुन रेड्डी' को फैन्स के साथ-साथ फिल्म क्रिटिक्स की भी काफी सराहना मिली थी. इस फिल्म में विजय की परफॉर्मेंस को खूब सराहा गया था. संदीप रेड्डी वांगा कि निर्देशन में बनी इस फिल्म ने बॉक्स ऑफिस पर काफी अच्छी कमाई की थी. 'अर्जुन रेड्डी' के लिए विजय देवराकोंडा को कई अवार्ड मिले, जिनमें फिल्म फेयर बेस्ट एक्टर इन तेलुगू अवार्ड भी शामिल है.